钦定古今图书集成/明伦汇编/氏族典/第112卷 > 崔元𬀩
## 钦定古今图书集成/明伦汇编/氏族典/第112卷 > 崔元𬀩

按《唐书崔元𬀩传》：“元𬀩，博陵安平人。少以学行称，叔
父行功器之，举明经，为高陵主簿，居父丧尽礼。累迁
凤阁舍人。长安元年，为天官侍郎，当公，介然不受私
谒，执政忌之，改文昌左丞。不逾月，武后曰：‘卿向改职，
乃闻令史设斋相庆，此欲肆其贪耳’。”乃复拜天官侍
郎。三年授鸾台侍郎，同凤阁鸾台平章事，兼太子左
庶子。四年，迁凤阁侍郎。先是，酷吏诬籍数百家，元𬀩
开陈其枉，后感悟，皆为原洗。宋璟劾张昌宗不轨事，
元𬀩颇助璟。及有司正昌宗罪，而元𬀩弟昪为司刑
少卿，执论大辟，兄弟守正如此。以诛二张功，为中书
令、博陵郡公。后迁上阳宫，顾元𬀩曰：“诸臣进皆因人，
而元𬀩我所擢何至是？”对曰：“此正所以报陛下也。”俄
拜博陵郡王，罢政事，流古州，道病卒。子璩